Elfa
Elfa – buvęs elektrotechnikos fabrikas Vilniuje. Gamino variklius šaldytuvams, skalbimo mašinoms, o vėliau ir radijo aparatus. 1955 metais pradėjo gaminti patefonus, vėliau – juostinius magnetofonus. Labiausiai žinomas kaip aukštos kokybės magnetofonų gamintojas. Lietuvoje tai buvo deficitiniai modeliai, nes dauguma produkcijos buvo eksportuojama, taip pat ir į Vakarų šalis. Elfoje dirbo apie 8 300 žmonių. Tai buvo beveik atskiras miestelis, kur vykdavo sporto varžybos, estrados konkursai, veikė muziejus, kavinės, kirpykla, valgyklos, buvo leidžiamas vietinis laikraštis. Prie fabriko veikė futbolo komanda „Elfa“.